text: Дългата ръка на Кремъл.
  Американските специални служби твърдят, че Русия (Путин) стои зад мистериозните "атаки" срещу редица американски дипломати в Куба и Китай през последните две години, съобщава NBC, позовавайки се на три официални американски лица и двама други, които са запознати с разследването.
  Няколко американски служби, включително ФБР и ЦРУ, са стигнали до горното заключение след продължително разследване, което е събрало доказателства, базирани на подслушвания на комуникации.
  Доказателствата обаче все още не били достатъчни, за да могат САЩ официално да обвинят Русия за предполагаемите атаки, които причиниха различни здравословни проблеми сред американския дипломатически персонал, включително увреждане на мозъка.
  Общо 26 американски държавни служители бяха наранени в техните домове и в хотели в Хавана от края на 2016 г. насам, като симптомите варират от увреждания на мозъка до загуба на слуха и проблеми с познавателните способности, равновесието и зрението. През тази година един американски дипломат в Китай съобщи за подобни симптоми, след като чул странни звуци в град Гуанджоу.
  Въпреки първоначалния извод, че звуково оръжие е причинило нараняванията, разследващите по-късно стигнаха до заключението, че само звукови вълни не могат да причинят такива проблеми със здравето.
  Още в тази категория: « Ново пет: Тръмп ще налага санкции на съдиите в Хага The National: Забраниха на полицаите в Египет да ходят с бради »